Wieħed u tletin persuna mietu u aktar minn 90 oħra indarbu f’sensiela ta’ spluzzjonijiet f’ Urumqi , il-belt kapitali tar-reġjun Ċiniż ta’ Xinjiang. Żewġ karozzi baqgħu deħlin fuq ġemgħa nies li kienu f’suq miftuħ u minnha intefgħu l-isplussjivi. Waħda mill-karozzi imbgħad splodiet. Il-Ministeru għas-Sigurtà Pubblika Ċiniż qal li l-attak huwa “inċident terroristiku vjolenti serju ħafna” u wiegħed li se jagħmlu minn kollox biex jaqbdu lil min għamlu.